《山中杂诗 其一》
清代·朱珔

螺鬟何窈窕，晓雾遮其容。如见李夫人，深坐绡帐中。

又若腾骏李，蹴踏迷风騣。真面自可寻，毋畏群阴攻。

天光夙变幻，顷刻朝暾红。目翳亦豁然，了了金芙蓉。

作者简介：（1769—1850）安徽泾县人，字玉存，一字兰坡。嘉庆七年进士。官至右春坊右赞善。历主钟山等书院。尝于吴中结“问梅诗社”，与姚鼐、李兆洛共负盛名。辑《国朝古文汇钞》，有《说文假借义證》、《文选集释》、《小万卷斋集》等。